Lav et referat af nedenstående tekst:

Tekst:
To kæmpe brag lød torsdag over Midt- og Vestjylland. Årsagen var et sjældent fænomen - nemlig to F-16 jagerfly, der brød lydmuren. Efterfølgende var det småt med information om, hvorfor de blev sendt afsted, og hvorfor de havde så travlt, men i en mail til TV MIDTVEST oplyser Forsvaret, at der var tale om en særlig omstændighed. - Luftfartsmyndighederne har torsdag eftermiddag haft grund til at tro, at der kunne være et problem på et civilt fly, som fløj på en rute vest for Jylland mod Norge. Derfor blev de to F-16 fly indsat. - Forsvaret indsatte på den baggrund Afvisningsberedskabet fra Skrydstup og for at nå frem til det pågældende fly, blev der i den konkrete situation vurderet behov for, at de to F-16 kampfly fra afvisningsberedskabet fløj overlydshastighed på en strækning fra Skrydstrup i Sønderjylland og i nordvestlig retning over Jylland, hvor der kunne høres overlydsbrag. Norske myndigheder overtager De nærmere omstændigheder om, hvad der efterfølgende er sket, er endnu ikke oplyst. Men Forsvaret kan fortælle, at de danske fly er vendt hjem igen, og at opgaven er overdraget til norske myndigheder. - De danske F16 fulgte det civile fly til Gardermoen lufthavn i Norge, hvor norske myndigheder overtog sagen. De danske F16 er returneret til Danmark igen. De høje brag fik mange til tasterne, hvor de har berettet om rystende huse og vinduer. En oplevelse mange angiveligt har haft. Hændelsen har ifølge henvendelser til TV MIDTVEST kunne høres over det meste af Midt- og Vestjylland, herunder i Struer, Herning, Holstebro, Videbæk og Thy.

Referat:
To store brag lød torsdag over Midt- og Vestjylland, da to F-16 fly skulle rykke hurtigt.